ভাৰত-বাংলাৰ দ্বিপাক্ষিক সম্পৰ্কত অসমৰ এন আৰ চিয়ে কোনো প্ৰভাৱ নেপেলায় বুলি বৃহস্পতিবাৰে স্পষ্ট কৰিছে নতুন দিল্লীয়ে।
ভাৰতৰ বৈদেশিক মন্ত্ৰালয়ে স্পষ্ট কৰিছে যে নতুন দিল্লীয়ে অসমত ৰাষ্ট্ৰীয় নাগৰিক পঞ্জীৰ খচৰা তালিকা প্ৰকাশ পোৱাৰ আগে পিছে ঢাকাৰ সৈতে সুক্ষ্মভাৱে নজৰ ৰাখিছে।
" আমি আমি তেওঁলোকক (বাংলাদেশক) আশ্বাস দিছো যে উচ্চতম ন্যায়ালয়ৰ নিৰ্দেশনাত এইখন এখন খচৰা তালিকাহে আৰু অসমৰ নাগৰিকৰ চিনাক্তকৰণ প্ৰক্ৰিয়া এতিয়াও চলি আছে,"-বৈদেশিক পৰিক্ৰমা বিভাগৰ মুখপাত্ৰ ৰৱীশ কুমাৰে কয়।
এন আৰ চি কৰ্তৃপক্ষই ৩.২৯ কোটি আবেদন লাভ কৰিছিল। অলপতে প্ৰকাশ পোৱা এন আৰ চিৰ পূৰ্ণাংগ খচৰাত অসমৰ ৪০ লাখ লোকৰ নাম অন্তৰ্ভুক্ত হোৱা নাই।
"বাংলাদেশ চৰকাৰৰ মতামত হ'ল এই যে এন আৰ চিৰ চলি থকা প্ৰক্ৰিয়াটো ভাৰতৰ এটা আভ্যন্তৰীণ বিষয়,"- কুমাৰে কয়।
কেন্দ্ৰীয় গৃহমন্ত্ৰী ৰাজনাথ সিঙে পূৰ্বে এই বাৰ্তা বাংলাদেশৰ বিদেশ মন্ত্ৰীক অৱগত কৰিছিল।
যোৱা ৩০ জুলাইত এন আৰ চিৰ চূড়ান্ত খচৰা প্ৰকাশৰ পিছৰে পৰা ভাৰতত এক ব্যাপক ৰাজনৈতিক বিতৰ্কৰ সূচনা হৈছে আৰু বিভিন্ন ৰাজনৈতিক দলে তেওঁলোকৰ নিজা নিজা কাৰ্যসূচী প্ৰক্ষেপ কৰিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
